[{"text_idx": "#000003", "text": "1958 Schedule of ContentsTamlyns AuctionChilcotts AuctionArt"}, {"text_idx": "#000005", "text": "Nannau in the 1960sNannau in the 1990s"}, {"text_idx": "#000009", "text": "Old Maps of Plas Nannau Hall"}, {"text_idx": "#000011", "text": "Os oes gynnoch chi ddiddordeb mewn hanes lleol a PS30 i\u2019w sbario, mae cyfrol Saesneg \u2018Nannau, a rich tapestry of Welsh History\u2019 yn gyfrol gwerth ei chael."}, {"text_idx": "#000012", "text": "Un o ddisgynyddion y teulu Nanney sydd wedi ei sgwennu, ac mae\u2019n amlwg wedi treulio blynyddoedd yn gwneud yr ymchwil a chasglu\u2019r lluniau wirioneddol hardd sydd ynddi, rhai yn luniau na welais i erioed o\u2019r blaen. Mae\u2019n bechod nad oes fersiwn Gymraeg ar gael ond dyna fo, mae\u2019n gyfrol o ddiddordeb mawr i ddisgynyddion hen deuluoedd bonedd Sir Feirionnydd, ac ychydig iawn o\u2019r rheiny sy\u2019n siarad a deall Cymraeg bellach."}, {"text_idx": "#000013", "text": "Mae\u2019r llyfr yn rhoi golwg i ni ar ddiwylliant, gwleidyddiaeth a hanes Cymru mewn cyfnod o 900 mlynedd ers yr 11eg ganrif pan fu teuluoedd Nannau a\u2019r Fychaniaid yn byw\u2019n ddi-dor ar y safle, rhyw 700 troedfedd uwch ben Dolgellau, ym mhlwy Llanfachreth."}, {"text_idx": "#000014", "text": "Disgynyddion Cadwgan ap Bleddyn, Tywysog Powys gododd yr adeilad gwreiddiol yn ol yn yr unfed ganrif ar ddeg, ac mae\u2019n debyg mai\u2019r pumed adeilad ydi\u2019r un presennol. Yn anffodus, mae hwnnw\u2019n mynd a\u2019i ben iddo ers blynyddoedd, diolch i ugain mlynedd o gael ei esgeuluso a\u2019r pydredd sych sydd wedi treiddio drwyddo. Dim ond cragen sydd ar ol o adeilad a fu unwaith yn un dai harddaf Sir Feirionnydd. A\u2019r hen greiriau teuluol? Gwerthwyd nifer fawr ohonyn nhw mewn sel ddigon di-nod yng Ngwlad yr Haf yn 2008; pethau fel lluniau gan Richard Wilson a William Parry ac eitemau gafodd eu gwneud allan o Geubren yr Ellyll, coeden dderwen anferthol (27 troedfedd am y bonyn) gafodd ei chwythu i\u2019r llawr mewn storm fis Gorffennaf 1813."}, {"text_idx": "#000015", "text": "Roedd hi wedi cael yr enw am fod corff Hywel Sele, 9fed Arglwydd Nannau, medden nhw, wedi ei daflu i mewn i dwll ynddi gan Owain Glyndwr, ac wedi aros yno am ryw 40 mlynedd. Yn ol y chwedl, roedd Owain yn amau fod Hywel yn gyfrifol am wahodd Henry Hotspur i\u2019r ardal pan gawson nhw anferth o frwydr wrth ymyl Cader Idris. Glyndwr enillodd, ond roedd o\u2019n flin, felly mi losgodd Nannau yn ulw a chymryd Hywel yn garcharor. Y son ydi fod mab yng nghyfraith Hywel a 200 o ddynion wedi ceisio ei achub ar bont Llanelltyd, a bod 60 wedi eu lladd yn y ffeit honno, ond bod abad Abaty Cymer (oedd yn cefnogi Glyndwr) wedi llwyddo i berswadio Owain y byddai Hywel yn ei gefnogi o hyn ymlaen os cai ei ryddhau."}, {"text_idx": "#000016", "text": "Wedyn (yn ol y son eto), aeth y ddau i hela ceirw ond mi drodd Hywel ei fwa a saeth at Owain a\u2019i saethu. Roedd hwnnw\u2019n gwisgo crys haearn, felly chafodd o mo\u2019i frifo ac mi laddodd Hywel yn syth \u2013 a thaflu\u2019r corff i mewn i\u2019r hen dderwen. Stori wir? Pwy a wyr, ond mae\u2019r creiriau gafodd eu gwneud o\u2019r \u2018Ceubren\u2019 yn sicr yn bod; mae \u2018na rai yn Amgueddfa Cymru, ac mae \u2018na luniau gwych ohonyn nhw yn y gyfrol, ynghyd a manylion y parti anferthol gafwyd efo nhw yn 1824 i ddathlu pen-blwydd etifedd \u2018Yr Hen Syr Robert\u2019 yn 21ain. Syr Robert Williams Vaughan oedd enwau\u2019r tad a\u2019r mab, ond y tad (1768-1843) oedd yr un hael, clen. Wel, os nad oeddech chi\u2019n Fethodist. Doedd o\u2019m yn rhy hoff o\u2019r rheiny. Yn 1785, roedd cyfarfod cyntaf un y Methodistiaid allan yn yr awyr agored ger Pwll-ygele, achos doedd neb isio pechu Syr Robert drwy gynnal dim yn eu cartrefi, a phan gafodd y boi oedd yn canu clychau\u2019r eglwys ei ddal yn gadael i Fethodistiaid addoli yn ei dy, mi gafodd y sac!"}, {"text_idx": "#000017", "text": "Mae \u2018na straeon hynod ddifyr yn y llyfr am dai a theuluoedd eraill fel y Llwyn, Maesyneuadd ac ati a lluniau o bron bob un o\u2019r tai gododd Yr Hen Syr Robert \u2013 heblaw f \u2018un i! Heblaw am y diffyg hwnnw, mae\u2019n chwip o gyfrol."}, {"text_idx": "#000027", "text": "Anne Vaughan (1734-1765) by James Fellowes"}, {"text_idx": "#000029", "text": "Anne Corbet, ne\u0301e Vaughan (Unknown Artist)"}, {"text_idx": "#000031", "text": "Drawings by Bethan Rowlands Wiffen"}, {"text_idx": "#000032", "text": "var s = d.createElement(sc), p = d.getElementsByTagName(sc)[0];"}, {"text_idx": "#000036", "text": "A Rich Tapestry of Welsh History"}, {"text_idx": "#000041", "text": "The Last Days of Dolwyn Film"}]